Document ID: 32011D0299

RÅDETS AFGØRELSE 2011/299/FUSP
af 23. maj 2011
om ændring af afgørelse 2010/413/FUSP om restriktive foranstaltninger over for Iran
RÅDET FOR DEN EUROPÆISKE UNION HAR -
under henvisning til traktaten om Den Europæiske Union, særlig artikel 29, og
ud fra følgende betragtninger:
(1)
Rådet vedtog den 26. juli 2010 Rådets afgørelse 2010/413/FUSP om restriktive foranstaltninger over for Iran og om ophævelse af fælles holdning 2007/140/FUSP (1).
(2)
Der bør opføres yderligere personer og enheder på listen over personer og enheder, der er omfattet af restriktive foranstaltninger, som findes i bilag II til afgørelse 2010/413/FUSP.
(3)
Angivelsen for visse personer og enheder, der er opført på listen i bilag II til afgørelse 2010/413/FUSP, bør ændres.
(4)
Anvendelsen af rejserestriktioner bør suspenderes for så vidt angår Ali Akbar Salehi.
(5)
Afgørelse 2010/413/FUSP bør ændres i overensstemmelse hermed -
VEDTAGET DENNE AFGØRELSE:
Artikel 1
I artikel 26 i afgørelse 2010/413/FUSP tilføjes følgende stykke:
»4. De foranstaltninger, der er omhandlet i artikel 19, stk. 1, litra b), suspenderes for så vidt angår Ali Akbar Salehi.«.
Artikel 2
De personer og enheder, der er opført på listen i bilag I til nærværende afgørelse, tilføjes på listen i bilag II til afgørelse 2010/413/FUSP.
Artikel 3
I bilag II til afgørelse 2010/413/FUSP erstattes angivelserne for følgende personer og enheder:
1)
Ali Akbar Salehi
2)
Iran Centrifuge Technology Company (alias TSA eller TESA)
3)
Ministry of Defence And Support For Armed Force Logistics (MODAFL)
4)
Research Institute of Nuclear Science and Technology (alias Nuclear Science & Technology Research Institute)
af angivelserne i bilag II til nærværende afgørelse.
Artikel 4
Denne afgørelse træder i kraft på dagen for vedtagelsen.
Udfærdiget i Bruxelles, den 23. maj 2011.

Labels: 3
18
5
11